Once Upon a Time in Hollywood

Once Upon a Time in Hollywood, også stilisert Once Upon a Time... In Hollywood, er en amerikansk film fra 2019 skrevet og regissert av Quentin Tarantino. Hovedrollene i filmen spilles av Leonardo DiCaprio, Brad Pitt og Margot Robbie.

Filmen har vunnet en rekke priser, blant dem to priser under den 92. Oscar-utdelingen og tre priser under den 77. Golden Globe-utdelingen. I Norge ble filmen nominert i klassen beste utenlandske kinofilm under Amandaprisen 2020.

Handlingsreferat 
I februar 1969 frykter en kjent Hollywood-skuespiller Rick Dalton, stjerne fra TV-serien "Bounty Law" fra 1950-tallet, at karrieren hans som skuespiller er på vei nedover. Casting-agent Marvin Schwarz anbefaler at han begynner å filme spaghettiwestern i Italia. Daltons beste venn og stuntmann, Cliff Booth, kjører Dalton rundt i Los Angeles fordi Daltons førerkort tidligere ble inndratt. Booth sliter med å finne nytt stunt-arbeid på grunn av rykter om at han drepte sin egen kone. Skuespillerinne Sharon Tate og ektemannen hennes, regissør Roman Polanski, er de nye naboene til Dalton. Han drømmer om å bli venn med dem, for å gjenopplive sin egen skuespiller-karriere.

Den kvelden deltar Tate og Polanski på en kjendisfylt fest ved Playboy Mansion. Dalton får rolle som en skurk i en ny TV-serie kalt "Lancer" men under innspillingen sliter Dalton med å huske manus, og får et voldsomt sammenbrudd som et resultat. Han leverer deretter en sterk forestilling som imponerer Fraser og regissør Sam Wanamaker, som styrker selvtilliten hans. Booth henter en kvinnelig haiker som kaller seg for "Pussycat" og tar henne med til Spahn Ranch, hvor Booth en gang jobbet på settet til Bounty Law.

Etter å ha sett Daltons gjesteopptreden i en episode av en TV-serie gir Schwarz ham hovedrollen i Sergio Corbucci sin neste Westernfilm kalt Nebraska Jim. Dalton reiser deretter sammen med Booth for et seks måneders opphold i Italia, og i løpet av denne perioden filmer han ytterligere to westernfilmer og en ny komedie. Han gifter seg med den italienske stjernen Francesca Capucci.

Skuespillere 
 Leonardo DiCaprio som Rick Dalton.
 Brad Pitt som Cliff Booth.
 Margot Robbie som Sharon Tate.
 Emile Hirsch som Jay Sebring.
 Margaret Qualley som "Pussycat"
 Timothy Olyphant som James Stacy.
 Julia Butters som Trudi Fraser.
 Austin Butler som "Tex"
 Dakota Fanning som "Squeaky"
 Bruce Dern som George Spahn.
 Mike Moh som Bruce Lee.
 Luke Perry som Wayne Maunder.
 Damian Lewis som Steve McQueen.
 Al Pacino som Marvin Schwarz.
 Nicholas Hammond som Sam Wanamaker.
 Samantha Robinson som Abigail Folger.
 Rafał Zawierucha som Roman Polanski.
 Michael Madsen som Sheriff Hackett på TV-serien "Bounty Law"

Referanser

Eksterne lenker 
 

Filmer fra 2019
Filmer regissert av Quentin Tarantino